pythainlp/thai_wikipedia_clean_20230101 huggingface dataset:
ใน พ.ศ. 2540 พัชราออกอัลบั้มเดี่ยวสังกัดวีเอ็มพี โดยมีชื่ออัลบั้มว่า "ไม่มีคืนนั้นอีกแล้ว"
พัชรา แวงวรรณ เสียชีวิตในวันที่ 10 ตุลาคม พ.ศ. 2555 ที่ริเวอร์ไซด์ ลอสแอนเจลิส สหรัฐ หลังจากไปใช้ชีวิตอยู่ที่นั่นด้วยการร้องเพลงตามร้านอาหารและเป็นผู้ดูแลผู้สูงอายุเป็นเวลา 10 กว่าปี ขณะนั้นพัชรา แวงวรรณกำลังจะศึกษาต่อระดับปริญญาด้านนี้ โดยเจ้าหน้าที่ตำรวจสหรัฐฯ พบศพในลักษณะแขวนคอในโรงจอดรถ ที่บ้านพักซึ่งเช่าอยู่ตามลำพัง ขณะที่บางสำนักข่าวรายงานเสียชีวิตเพราะอุบัติเหตุทางรถยนต์
สุดท้ายได้ข้อสรุปจากการชันสูตรศพของตำรวจเมืองริเวอร์ไซต์ว่า พัชราเสียชีวิตเพราะฆ่าตัวตาย
วันที่ 3 พฤศจิกายน พ.ศ. 2555 ครอบครัวของพัชรา และนฤชา เพ่งผล ตัวแทนจากนิธิทัศน์ เดินทางมารับศพพัชราที่อาคารคลังสินค้า ท่าอากาศยานสุวรรณภูมิ เพื่อเคลื่อนขบวนศพไปตั้งบำเพ็ญกุศล และสวดพระอภิธรรม ณ วัดสายไหม ตำบลคูคต [[อำเภอลำลูกกา]] [[จังหวัดปทุมธานี]]
บ่ายวันที่ 11 พฤศจิกายน พ.ศ. 2555 มีพิธีฌาปนกิจศพพัชรา โดยมีดาราหลายคนและประชาชนร่วมงานนับพันคน
[[หมวดหมู่:บุคคลจากจังหวัดนครราชสีมา]]
[[หมวดหมู่:บุคคลจากจังหวัดร้อยเอ็ด]]
[[หมวดหมู่:ศิลปินสังกัดนิธิทัศน์ โปรโมชั่น]]
[[หมวดหมู่:เสียชีวิตจากการแขวนคอ]]
[[หมวดหมู่:ชาวไทยที่เสียชีวิตในสหรัฐ]]
พรพิมล ธรรมสาร
พรพิมล ธรรมสาร (เกิด 7 มิถุนายน 2507; ) เป็นศิลปินและนักการเมืองชาวไทย เคยเป็นนักร้องนำวงโอเวชั่นระหว่างปี 2530–2532 ปัจจุบันเป็นสมาชิกสมาชิกสภาผู้แทนราษฎรจังหวัดปทุมธานี ปัจจุบันสังกัดพรรคภูมิใจไทย หลังย้ายมาจากพรรคเพื่อไทย
เธอได้มาเป็นนักร้องนำของวงสตริงชื่อดังในยุคนั้นอย่าง โอเวชั่น แทน พัชรา แวงวรรณ นักร้องนำคนเก่าที่ นิธิทัศน์ โปรโมชั่น เห็นว่าเหมาะกับร้องเพลงช้ามากกว่าเพลงเร็วจึงได้แยกให้ไปทำอัลบั้มเดี่ยว และทางบริษัทจึงให้วงไปหานักร้องนำคนใหม่ ขาว-ไวยวุฒิ สกุลทรัพย์ไพศาล มือคีย์บอร์ดและนักร้องนำ พี่ชายของ วิรุฬ สกุลทรัพย์ไพศาล (ดำ ฟอร์เอฟเวอร์) จึงได้ชักชวน ก้อย พรพิมล ซึ่งเป็นเพื่อนมาเทสต์เสียงที่บริษัท ซึ่งเธอได้ผ่านการเทสต์เสียงและได้เป็นนักร้องนำคนใหม่ในอัลบั้ม "เริ่มวัยรัก" ใน พ.ศ. 2530 และเมื่ออัลบั้มนี้ขายดีจึงเร่งทำอัลบั้มชุดต่อมาโดยในปี พ.ศ. 2532 พรพิมลได้ออกอัลบั้มชุดใหม่กับวงโอเวชั่น ในชื่อว่า "ไม่มีวันนั้นอีกแล้ว" หลังจากอัลบั้มนี้ทางบริษัทได้ให้เธอออกมาทำอัลบั้มเดี่ยว ในปี พ.ศ. 2533 ทำให้โอเวชั่นที่กำลังจะหมดสัญญากับนิธิทัศน์ต้องไปสังกัดค่ายอื่น ส่วนเธอได้ออกอัลบั้มเดี่ยวโดยใช้ชื่อเล่นและชื่อจริงของตนเองเป็นชื่ออัลบั้ม โดยในอัลบั้ม "ก้อย ซูเปอร์ฮิต" มีเพลงดังคือเพลง "เอาความรักฉันคืนกลับมา" ซึ่งเป็นเพลงแก้กับเพลง เอาความรักเธอนั้นคืนกลับไป ของดอน สอนระเบียบ และเพลง "สาวอีสานรอรัก" จนโด่งดังเป็นพลุแตกทั่วประเทศ ในช่วงยุคเวลานั้น หลังจากนั้น เธอได้ลาออกไปแต่งงานสมรสกับ สมชาย รังสิวัฒนศักดิ์ มีบุตรด้วยกัน 2 คน
เธอลงเล่นการเมืองตามสามี เริ่มที่ตำแหน่งสมาชิกสภาจังหวัดปทุมธานี ส่วนสามีเป็นนายกเทศมนตรีเทศบาลเมืองสนั่นรักษ์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เมื่อวันที่ 23 ธันวาคม พ.ศ. 2550 พรพิมลได้ลงรับสมัครเลือกตั้งระดับชาติเป็นสมัยแรก และได้รับเลือกตั้งให้เป็น ส.ส.ปทุมธานี เขต 2 สังกัดพรรคพลังประชาชน ต่อมาเมื่อพรรคพลังประชาชนถูกยุบพรรคจากคดียุบพรรคการเมือง พ.ศ. 2551 เธอก็ย้ายไปสังกัดพรรคเพื่อไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรพิมลก็ได้ลงสมัครเลือกตั้ง ส.ส. จังหวัดปทุมธานีอีกครั้งในนามพรรคเพื่อไทย ในเขตเลือกตั้งที่ 4 และได้รับการเลือกตั้งอีกครั้ง จนกระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอก็ได้รับเลือกให้เป็น ส.ส.ปทุมธานี เป็นสมัยที่ 3 ในสังกัดพรรคเพื่อไทย
ในวันที่ 12 ตุลาคม พ.ศ. 2564 กรรมการบริหารพรรคเพื่อไทยมีมติให้นาง พรพิมล ธรรมสาร พ้นสภาพสมาชิกพรรคเพื่อไทย พร้อมกับนาย ศรัณย์วุฒิ ศรัณย์เกตุ ต่อมาเธอได้สมัครเข้าเป็นสมาชิกพรรคภูมิใจไทย
หลี่ ฉงเคอ
สมเด็จพระจักรพรรดิถังโม่ตี้ (ค.ศ. 885 - 936) จักรพรรดิองค์ที่ 4 และองค์สุดท้ายแห่งราชวงศ์โฮ่วถัง ทรงพระนามเดิมว่าหลี่คงเค่อ เป็นพระราชอนุชาบุญธรรมในจักรพรรดิถังหมิงจงและจักรพรรดิถังหมิน
ทรงขึ้นครองราชย์สืบต่อจากจักรพรรดิถังหมินในปี ค.ศ. 934 ขณะพระชนม์ 49 พรรษาทรงครองราชย์เพียง 2 ปี ก็ถูกน้องเขย
ของพระองค์ คือสือจิ้งถัง ถอดออกจากราชสมบัติ และสวรรคตในปีนั้น ขณะพระชนม์ 51 พรรษา ราชวงศ์โฮ่วถังสิ้นสุดลง ฝ่ายสือจิ้งถังได้สถาปนาตนเองขึ้นเป็นจักรพรรดิจิ้นเกาจู่ แห่งราชวงศ์โฮ่วจิ้น
รายชื่อประเทศตามการเกิดคอร์รัปชัน
ด่านม่วงคำ
SAP ERP
เฉิน สื่ออ๋าง
เฉินจื่ออ๋าง (; ค.ศ. 661-702) เป็นอาลักษณ์,ราชบัณฑิตและกวีที่มีชื่อเสียงมากที่สุดในสมัยช่วงต้น ราชวงศ์ถัง ซึ่งตรงกับรัชสมัย จักรพรรดิถังเกาจง (ค.ศ.643-683)
เขาเป็นสหายสนิทกับ หลัวปินหวัง และ หวังปัว ในการวางแผนสงครามและการไปเป็นทูตเฉินจื่ออ๋างได้ถูกถังเกาจงและพระนาง บูเช็กเทียน เรียกใช้ในการ
วางแผนทุกครั้งเขาตายในคุกเมื่อ ค.ศ. 702 (พ.ศ. 1245) ขณะอายุได้ 41 ปี
โซโลมอน (แก้ความกำกวม)
โซโลมอน  เป็นชื่ออีกรูปแบบของซาโลมอน อาจหมายถึง
เจ้าหญิงนิทรา
เจ้าหญิงนิทรา  คือเทพนิยายโบราณ ฉบับแรกซึ่งเป็นภาษาฝรั่งเศส พิมพ์ใน ค.ศ. 1697 โดยชาร์ล แปโร หรือ "กุหลาบป่าน้อย"  โดยพี่น้องตระกูลกริมม์
สำนวนแปโร.
ส่วนประกอบพื้นฐานของฉบับแปโรมี 2 ส่วน คือ
ในงานเฉลิมฉลองการประสูติของเจ้าหญิงองค์หนึ่ง มีนางฟ้าหลายตนเสก ความงาม ปัญญา และ ความสามารถในดนตรี มอบให้เป็นของขวัญวันประสูติของเจ้าหญิง แต่เมื่อนางฟ้าทั้งหลายเสกให้พรเจ้าหญิงเสร็จสรรพ นางฟ้าใจร้ายผู้ที่โกรธแค้นที่ตนไม่ได้การรับเชิญก็โผล่มาในงาน และด้วยความแค้นอาฆาต นางจึงเสกคำสาปให้เป็นของขวัญประสูติ คำสาปนั้นคือ เมื่อเจ้าหญิงเติบใหญ่เป็นสาว พระนางจะถูกเข็มปั่นด้ายทิ่มนิ้วและสิ้นชีพทันที เมื่อนางฟ้าใจร้ายจากไปจากงาน นางฟ้าผู้ที่ยังไม่ได้ให้พรพระนางก็ตัดสินใจแก้คำสาป แต่เธอมิสามารถแก้ได้ทั้งหมด ส่วนที่แก้ได้คือ แทนที่พระนางจะสิ้นชีพเมื่อโดนเข็มตำ ความตายจะกลายเป็นการหลับนอนแทน พระนางจะต้องบรรทมไปถึง 100 ปี จนกว่าจะมีเจ้าชายมาจุมพิต
พระบิดา (กษัตริย์) ของพระนาง ได้สั่งให้ราษฎรเลิกใช้และทำลายเข็มปั่นด้ายทั้งหมดในราชอาณาจักร และถ้ามีผู้ขัดขืน ผู้นั้นจะได้รับการลงทัณฑ์ด้วยความตาย แต่เมื่อเจ้าหญิงอายุ 15 หรือ 16 ปี พระนางก็ได้มาเจอสาวชราผู้หนึ่ง ผู้ที่ไม่ได้รับข่าวการทำลายเข็มปั่นด้าย ด้วยความประหลาดตาของพระนาง พระนางจึงสนใจอยากลองปั่นด้ายขึ้นมาทันที ในที่สุด เจ้าหญิงก็โดนเข็มปั่นด้ายทิ่มแทงนิ้วและกลายเป็นเจ้าหญิงนิทรา ตามคำสาปของนางฟ้าใจร้าย นางฟ้าใจดีทั้งหลายก็ได้กลับมา พวกเธอเสกให้ทุกคนในวังหลับหมดไปพร้อมกับเจ้าหญิง (ถ้าเจ้าหญิงตื่นเมื่อไร คนในวังก็จะตื่นเมื่อนั้น) และพวกเธอก็เสกให้ต้นงิ้วที่มีหนามมากมายขึ้นรอบๆ วัง เพื่อไม่ให้มีใครเข้ามาได้
หนึ่งร้อยปีผ่านมา มีเจ้าชายผู้ที่ได้ยินเรื่องเล่าเกี่ยวกับเจ้าหญิงนิทรานี้ ตัดสินใจฝ่าฟันป่าขวากหนามเข้าไปหาเจ้าหญิง ด้วยความอยากพิสูจน์ว่าเรื่องราวของเจ้าหญิงเป็นเรื่องจริงหรือไม่ เมื่อเจ้าชายได้เข้าไปในวังของเจ้าหญิงนิทรา เจ้าชายก็รู้ทันทีเลยว่า เรื่องเล่านั้นเป็นเรื่องจริง เจ้าชายจึงได้จุมพิตเจ้าหญิง ซึ่งทำให้เธอฟื้นขึ้นมาทันที หลังจากนั้นทุกคนในวังก็ตื่นพร้อมๆ กันกับเจ้าหญิง
เมื่อสมรสอย่างลับ ๆ โดยบาทหลวงที่เพิ่งฟื้นตื่น เจ้าชายจอห์นก็ยังไปเยี่ยมเจ้าหญิงอยู่ ซึ่งพระนางได้มีบุตร 2 คนให้เจ้าชาย มีชื่อว่า โลรอร์ ( แปลว่า เช้ามืด) และ เลอ ชูร์ ( แปลว่า วัน) ซึ่งเจ้าชายเก็บเรื่องนี้เป็นความลับจากมารดาของเขา ผู้ที่มีเชื้อสายยักษ์ไททัน เมื่อเจ้าชายได้ขึ้นครองบัลลังก์ พระองค์ก็พาบุตรและพระชายาไปที่นครหลวงของพระองค์ ซึ่งในไม่ช้าพระองค์ได้ออกจากนครหลวง โดยให้มารดาเป็นผู้สำเร็จราชการ ในขณะที่พระองค์ไปทำศึกกับกษัตริย์เพื่อนบ้าน ผู้มีนามว่า จักรพรรดิ์คองทาลาบุทท์
มารดาราชินียักษ์ส่งราชินีสาว และลูกของพระนางไปที่เรือนที่แยกตัวจากวัง ซึ่งอยู่ในป่า และได้สั่งให้พ่อครัวหลวงของเธอไปที่นั่น เพื่อที่จะเอาบุตรชายของพระนางสาวมาเป็นอาหารค่ำ โดยให้ปรุงด้วยซอสโรเบิร์ท (มัสตาร์ดสีน้ำตาลของฝรั่งเศส) พ่อครัวหลวงผู้นั้นสงสารเลยใช้เนื้อลูกแกะแทน ซึ่งทำให้ราชินียักษ์โปรดโดยไม่รู้ว่าเป็นเนื้อลูกแกะ จากมื้อนี้เธอก็ได้ให้คำสั่งอีกว่าอยากรับประทานลูกสาวของพระนางสาว แต่พ่อครัวหลวงก็แอบเอาลูกแกะมาแทนเหมือนเดิมด้วยซอสโรเบิร์ทรสเลิศ เมื่อนางยักษีได้สั่งให้พ่อครัวหลวงนำพระนางสาวมาเป็นอาหารมื้อต่อไป พระนางสาวจึงอาสาเสนอมอบคอพระนางให้พ่อครัวเชื่อด โดยที่คิดว่าพระนางจะได้ไปอยู่กับบุตรทั่ง 2 ที่พระนางคิดว่าตายไปแล้ว มีการกลับมารวมกันใหม่แบบลับที่เศร้าโศกในบ้านของพ่อครัวหลวง โดยขณะที่มารดาราชินียักษ์กำลังรับประทานเนื้อกวางตัวเมียกับซอสโรเบิร์ทอย่างเอร็ดอร่อย ในไม่ช้านางยักษีก็รู้ความลับ และเธอก็เตรียมอ่างที่เต็มไปด้วยงูพิษและสัตว์ร้ายอื่นๆ ในสนามหลวง กษัตริย์รีไวล แอกเกอร์แมนได้กลับจากการสำรวจนอกกำแพงมาพอดีกับหน่วยสำรวจกับในขณะเวลาที่นางยักษ์ไททันกำลังดำเนินการนี้ และเมื่อนางโดนจับได้ในการกระทำชั่ว เธอก็กระโดดชนกำแพงชิน่า และบาดเจ็บสาหัสฟื้นตัวไม่ได้เสียชีวิต และทุกๆ คนก็อยู่กันอย่างมีความสุขตลอดนิรันดร
เดอะกลาสส์พาเลส
อู่ ซานซือ
อู่ ซานซือ (; ตาย 7 สิงหาคม ค.ศ. 707) ฐานันดรศักดิ์เมื่อตายแล้วว่า เหลียงเซฺวียนหวัง  เป็นขุนนางจีนสมัยราชวงศ์ถัง สมัยราชวงศ์อู่โจวที่อู่ เจ๋อเทียน (武則天) ผู้เป็นป้าของเขา สถาปนาขึ้น และสมัยราชวงศ์ถังที่รื้อฟื้นหลังยุบราชวงศ์โจว เมื่ออู่ เจ๋อเทียน ขึ้นครองราชย์เป็นจักรพรรดิราชวงศ์โจว ได้ตั้งเขาเป็นเจ้า ทั้งให้ดำรงตำแหน่งอัครมหาเสนาบดี เขาดำรงตำแหน่งนี้ต่อมาจนราชวงศ์ถังที่รื้อฟื้นใหม่ภายใต้การปกครองของจักรพรรดิถังจงจง (唐中宗) ผู้เป็นโอรสของอู่ เจ๋อเทียน และเป็นหลานของเขา เขาจึงมีอิทธิพลมากในสมัยอู่ เจ๋อเทียน และถังจงจง ถึงขนาดที่เขากล้าเป็นชู้กับจักรพรรดินีเหฺวย์ (韋皇后) มเหสีของถังจงจง ภายหลัง เขาถูกรัชทายาทหลี่ ฉงจฺวื้น (李重俊) โอรสของถังจงจง สังหารเมื่อ ค.ศ. 707
ฟอร์เอฟเวอร์
ฟอร์เอฟเวอร์ (Forever) เป็นวงดนตรีของไทยช่วงยุค 80 สังกัดค่าย นิธิทัศน์ โปรโมชั่น ออกอัลบั้มทั้งหมด 8 อัลบั้ม ก่อนจะแยกย้ายกันไปทำงานอย่างอื่น โดยเหลือสมาชิกในยุคต่อมาเพียง 5 คนคือ สุทธิชัย/มนตรี/สมบุญ/นิโรจน์/วิรุฬ ซึ่งเป็นยุคที่ทางวง Forever มักออกงานประเภทนำเพลงเก่ามาร้องใหม่มากกว่า
เรนโบว์ (วงดนตรี)
เรนโบว์  เป็นวงดนตรีฮาร์ดร็อกสัญชาติอังกฤษ ก่อตั้งเมื่อ ค.ศ. 1975 โดยริทชี แบล็กมอร์ อดีตมือกีตาร์วงดีพเพอร์เพิล ร่วมกับอดีตสมาชิกจากวงเอลฟ์ คือ รอนนี เจมส์ ดิโอ (นักร้องนำ) มิคกี ลี โซล (คีย์บอร์ด) เครก กรูเบอร์ (เบส) และ แกรี ดริสคอล (กลอง) ในเวลาต่อมา ทางวงได้เปลี่ยนนักดนตรีอีกหลายรุ่น โดนมีนักดนตรีหลักคือตัวริทชี แบล็กมอร์ เอง
วงเรนโบว์ได้รับการจัดอันดับจาก VH1 เป็นวงดนตรีอันดับที่ 90 ใน 100 อันดับศิลปินฮาร์ดร็อกยอดเยี่ยม
สภาวะสมดุลอุทกสถิต
สภาวะสมดุลอุทกสถิต  เป็นสภาวะที่เกิดขึ้นเมื่อแรงกดจากความโน้มถ่วงมีค่าเท่ากับแรงดันต้านที่เกิดจากความดันในทิศทางตรงกันข้าม
ตามกฎของนิวตัน แรงที่กระทำต่อปริมาตรของไหลที่ไม่มีการเคลื่อนที่ หรือมีการเคลื่อนที่ในอัตราคงที่ จะต้องมีผลรวมแรงเท่ากับศูนย์ กล่าวคือ แรงกระทำทางด้านขึ้นต้องเท่ากับแรงกระทำทางด้านลง สมดุลของแรงในลักษณะนี้เรียกว่า "สมดุลอุทกสถิต" (hydrostatic balance)
จุดสมดุลไฮโดรสแตติกส์
สมดุลอุทกสถิต
คณะศึกษาศาสตร์ มหาวิทยาลัยบูรพา
คณะศึกษาศาสตร์ เป็นคณะแรกของมหาวิทยาลัยบูรพา คณะศึกษาศาสตร์ ก่อตั้งมาพร้อมกับวิทยาลัยวิชาการศึกษา บางแสน เมื่อวันที่ 8 กรกฎาคม 2498 เมื่อวิทยาลัยวิชาการศึกษา บางแสน ได้รับการยกฐานะเป็นมหาวิทยาลัยศรีนครินทรวิโรฒ ในปี พ.ศ. 2517 วิทยาลัยวิชาการศึกษา บางแสน จึงได้รับการเลื่อนวิทยะฐานะเป็นมหาวิทยาลัยศรีนครินทรวิโรฒด้วย แต่วิทยาเขตบางแสน จนกระทั่งมหาวิทยาลัยศรีนครินทรวิโรฒ บางแสน ได้รับการยกฐานเป็นมหาวิทยาลัยบูรพา ในปี พ.ศ. 2533 เมื่อมหาวิทยาลัยบูรพามีฐานะเป็นมหาวิทยาลัยเอกเทศ คณะศึกษาศาสตร์จึงมีฐานะเป็นคณะวิชาที่เป็นรูปแบบ จนถึงปัจจุบันนี้ ซึ่งในปัจจุบันคณะได้จัดการศึกษาในระดับปริญาตรี ปริญญาโท และปริญญาเอก
""สีฟ้า"
ต้นไม้ประจำคณะ.
"ต้นชงโค" ชงโค
ปรัชญาของคณะศึกษาศาสตร์.
"สุโข ปญฺญา ปฏิลาโภ"
ความได้ปัญญา ให้เกิดสุข
ปณิธานของคณะศึกษาศาสตร์.
"ความรู้ดี มีคุณธรรม นำสังคม"
"สื่อสารเป็นเลิศ ประเสริฐน้ำใจ วินัยชั้นครู ดูแลสุขภาพ"
ปัจจุบัน คณะศึกษาศาสตร์ มหาวิทยาลัยบูรพา เปิดทำการเรียนการสอนในหลักสูตร ดังต่อไปนี้
โครงการโทรทัศน์ครู.
โครงการโทรทัศน์ครู เป็นสื่อกลางที่นำหลักการสังเกตการจัดการเรียนการสอน การบริหาร การแก้ปัญหาต่าง ๆ ทางการศึกษา มาใช้ด้วยการใช้คุณสมบัติของรายการโทรทัศน์ที่สามารถบันทึกภาพเหตุการณ์บางอย่างที่เฉพาะเจาะจง นำมาร้อยเรียงให้เกิดเป็นแนวคิดหรือย่นย่อให้เห็นแนวทางการปฏิบัติที่ดีได้ในเวลาอันสั้นแต่ได้ใจความครบถ้วนเท่ากับการไปสังเกตดูด้วยตนเอง ด้วยความดีพิเศษของรายการโทรทัศน์ที่สามารถย่อเรื่องราวให้กระชับ ชัดเจนได้สาระครบถ้วน แต่ใช้เวลาสั้นเท่ากับที่บุคคลทั่วไปจะมีสมาธิเฝ้าชมรายการอยู่ได้ด้วยความตั้งใจประมาณ 15 นาที
โครงการทีวีครู หรือรายการโทรทัศน์ครู เป็นนวัตกรรมการศึกษาที่อยู่ในรูปของการบริการผ่านสื่อที่หลากหลาย ซึ่งรายการโทรทัศน์ได้รับการออกแบบมาเพื่อการสนับสนุนครูและบุคลากรทางการศึกษาที่ปฏิบัติงานในโรงเรียน รวมไปถึงนิสิต นักศึกษาฝึกสอนของคณะครุศาสตร์/ศึกษาศาสตร์ทั่วประเทศ กรรมการสถานศึกษา ผู้ปกครองและประชาชนทั่วไปซึ่งเป็นผู้ให้การสนับสนุนสถานศึกษาและเป็นผู้รับบริการการศึกษาด้วย
วัตถุประสงค์หลักของรายการโทรทัศน์ครู มุ่งที่จะสร้างแหล่งเรียนรู้เพื่อการพัฒนาครูไทย ด้วยการให้ครู ผู้บริหาร บุคลากรทางการศึกษา ได้เห็นตัวอย่างของการปฏิบัติการสอน การบริหาร การแก้ปัญหาอื่น ๆ ทางการศึกษาที่ดีและมีประสิทธิภาพ ทำให้ครูและบุคลากรทางการศึกษาเกิดแรงบันดาลใจ นำเอาแบบอย่างของการปฏิบัติทีดีนั้นไปปรับเปลี่ยนพฤติกรรมการจัดการเรียนการสอน การบริหารและการแก้ปัญหาภายในโรงเรียนของตนเองลักษณะของการนำเสนอจะมุ่งนำเสนอเนื้อหาสาระที่เกี่ยวกับแนวทางการจัดกิจกรรมการเรียนการสอนที่ดี การบริหารโรงเรียนที่มีประสิทธิภาพ การแก้ปัญหาพฤติกรรมนักเรียนที่สามารถเป็นตัวอย่างที่ดี การแก้ปัญหาพิเศษที่เกิดขึ้นภายในโรงเรียนตลอดรวมไปถึงการสร้างความเข้าใจที่ถูกต้องถึงวิถีชีวิตของครูและบุคลากรทางการศึกษา
ทำไมรายการโทรทัศน์ครูจึงมีประสิทธิภาพในการเปลี่ยนพฤติกรรมของครูได้ ทั้งนี้เกิดจากการผลิตรายการโทรทัศน์ครู จะใช้มาตรฐานการผลิตระดับที่มีคุณภาพสูง (Broadcast quality) โดยเฉพาะคุณภาพด้านเทคนิค นอกจากนั้นยังมีกระบวนการคัดกรองเนื้อหาสาระด้วยผู้มีประสบการณ์สูงทางการศึกษา มีการตรวจสอบ คัดกรองอย่างพิถีพิถันก่อนนำออกเผยแพร่ โครงการนี้ได้รับการสนับสนุนงบประมาณจากรัฐผ่านสำนักงานคณะกรรมการการอุมศึกษา กระทรวงศึกษาธิการ รวม ๓ ปีงบประมาณระหว่างปีงบประมาณ ๒๕๕๓ ถึงปีงบประมาณ ๒๕๕๕ โดยมีคณะศึกษาศาสตร์ มหาวิทยาลัยบูรพาเป็นผู้บริหารโครงการ โทรทัศน์ครู ถือกำเนิดขึ้นในประเทศไทย ตั้งแต่เดือนธันวาคม ๒๕๕๒ โดยสำนักงานคณะกรรมการการอุดมศึกษา หรือ สกอ. ได้ลงนามในสัญญาว่าจ้างให้
มหาวิทยาลัยบูรพา เป็นหน่วยงานดำเนินงาน โครงการโทรทัศน์ครู อย่างเป็นทางการ โดยมี รศ.ดร.มนตรี แย้มกสิกร เป็นหัวหน้าโครงการ
รายนามคณบดีคณะศึกษาศาสตร์ มหาวิทยาลัยบูรพา ตั้งแต่การเป็นมหาวิทยาลัยบูรพา (มหาวิทยาลัยเอกเทศ) จนถึงปัจจุบันมีดังนี้
เทวดาเดินดิน (สตูดิโออัลบั้ม)
ควาอัวร์
50000 ควาอัวร์
50000 ควาอัวร์  เป็นวัตถุพ้นดาวเนปจูนดวงหนึ่ง และมีความเป็นไปได้ที่จะเป็นดาวเคราะห์แคระ โคจรรอบดวงอาทิตย์อยู่ในบริเวณแถบไคเปอร์ ค้นพบเมื่อวันที่ 4 มิถุนายน ค.ศ. 2002 โดยกลุ่มนักดาราศาสตร์ คาด ทรูจิลโล และ ไมเคิล อี. บราวน์ แห่งสถาบันเทคโนโลยีแคลิฟอร์เนีย โดยสังเกตพบจากภาพถ่ายจากกล้องโทรทรรศน์ Samuel Oschin ที่หอดูดาวพาโลมาร์
ควาอัวร์ มีดาวบริวารชื่อ เวย์ว็อท (ภาษาอังกฤษ: Weywot) มันเป็นดาวบริวารที่ไม่เป็นทรงกลม เพราะมันเล็กเกินไปที่จะเป็นรูปทรงกลมได้
ยู แจ-ซ็อก
ยู แจ-ซ็อก (; ; เกิด 14 สิงหาคม 2515 โซล เกาหลีใต้) เป็นพิธีกรและนักแสดงตลกชาวเกาหลีใต้ เขาเป็นที่รู้จักกันในอีกชื่อหนึ่งว่า "เอ็มซีแห่งชาติ" (국민 MC) จากผลโหวตของชาวเน็ตในเกาหลีใต้ กล่าวได้ว่าเขาเป็นนักแสดงตลกชาวเกาหลีใต้ที่ได้รับความนิยมถึง 5 ปีติดต่อกัน (2547-2551) เขาเป็นผู้ดำเนินรายการโทรทัศน์หลายรายการในเกาหลีใต้ ล้วนแต่เป็นรายการที่ได้รับความนิยมอย่างสูงทั้งสิ้นเช่นรายการ Infinite Challenge และ รันนิงแมน ส่วนฉายา ตั๊กแตนนั้น ได้มาจากการที่เขาแต่งตัวเหมือนกับตั๊กแตน โดยเขาเป็นคนที่มีไหวพริบและเป็นที่รู้จักกันในวงกว้าง ดังนั้นในปัจจุบันอาจถือได้ว่าเขาเป็นหนึ่งสุดยอดนักแสดงทางด้านตลกและผู้ดำเนินรายการโทรทัศน์คนหนึ่งของเกาหลีใต้
ในวันที่ 11 กรกฎาคม 2553 ยู แจ-ซ็อก ได้กลับมาเป็นพิธีกร รันนิงแมน ร่วมกับจี ซ็อก-จิน, คิม จง-กุก, แกรี, ฮาฮา/ฮา ดง-ฮุน, ซง จี-ฮโย, ซง จุง-กี อี กวัง-ซู
ยู แจ-ซ็อกเกิดเมื่อวันที่ 14 สิงหาคม พ.ศ. 2515 ที่โซล ประเทศเกาหลีใต้ โดยมีพี่น้องทั้งหมดสามคน โดยเขาเป็นพี่ชายคนโต (เขามีน้องสาวอีกสองคน) เขาเข้าศึกษาที่สถาบันศิลปะโซล แต่ไม่สามารถสำเร็จการศึกษาได้เพราะตารางงานการแสดงตลกที่ยุ่งจนเกินไป
เขาปรากฏตัวทางโทรทัศน์ครั้งแรกในปี พ.ศ. 2534 ใน KBS Comedian Festival (สำหรับนักศึกษาระดับวิทยาลัย) โดยแสดงล้อเลียนโฆษณากับ ชเว ซึง-คย็อง (ฮันกึล: 최승경) ใน "Infinity Challenge" ท่าเต้นคัฟเวอร์เพลง "Step by Step" ของ นิวคิดส์ออนเดอะบล็อก เป็นหนึ่งในสิ่งที่ทำให้เขาเป็นที่จดจำในช่วงเริ่มแรก ในปี พ.ศ. 2545 หลังจากผ่านช่วงเวลาอันยากลำบากในถึงเก้าปีในฐานะนักแสดงตลกที่ไม่มีใครรู้จัก เขาก็ได้เป็นผู้ดำเนินรายการโทรทัศน์ "Live and Enjoy Together" (Dong-guh-dong-lak) รายการนี้เป็นที่นิยมในทันที และตั้งแต่นั้น ยูก็เริ่มที่จะเป็นพิธีกรในหลายรายการ ศักยภาพของเขาเป็นที่รับรู้อย่างเต็มที่เมื่อเขาได้เป็นพิธีกรร่วมในรายการ "The Crash of MCs" (MC 대격돌 – 공포의 쿵쿵따) ร่วมกับ คัง โฮ-ดง, อี ฮวี-แจ และคิม ฮัน-ซ็อก
รางวัลแดซังแรกของเขาเกิดขึ้นในรายการ "Happy Together Friends" โดยแนวคิดของรายการให้หาเพื่อนในสมัยเรียนจำนวนห้าคนจากจำนวนทั้งหมด ซึ่งนั่งอยู่หลังโต๊ะ รายการนี้มีความตั้งใจที่จะดึงความทรงจำในอดีตเกี่ยวกับชีวิตในสมัยเรียนกลับคืนมา รายการนี้ได้รับความนิยมอย่างมาก รางวัลแดซังนี้จึงเป็นที่จดจำอย่างมากไม่ใช่เพราะเป็นครั้งแรกของยู แต่เพราะมันมาจากสถานีโทรทัศน์ที่เขาเดบิวต์
ต่อมาเขาได้เป็นพิธีกรในรายการ X-Man ปริศนาเขาคือใคร รายการนี้ถือเป็นรายการหนึ่งที่ได้รับความนิยมและมีผู้ชมมากที่สุดในเกาหลีใต้ ในช่วงเวลานั้น เขากลายเป็นบุคคลที่ได้รับความนิยมอย่างสูงและเป็นพิธีกรหลายรายการ จึงทำให้ได้รับการเรียกขานจากคนเกาหลีในฐานะ "พิธีกรแห่งชาติ" ภายหลังจากนั้นไม่กี่ปีรายการก็ได้ถูกยกเลิกเนื่องมาจากเรตติ้งที่ตกลงอีกทั้งยังขาดความคิดใหม่ๆที่จะนำมาใช้ในรายการ ยูเริ่มต้นเป็นพิธีกรในอีกหลายลายการทางช่อง เอสบีเอสเช่น "New X-Man", "Old TV" และ "Haja! Go!" ("Let's Do It") ซึ่งรายการเหล่านี้ก็ถูกยกเลิกอย่างรวดเร็วเนื่องจากเรตติ้งที่ต่ำในช่วงวันอาทิตย์ตอนเย็น อย่างไรก็ตามรายการ X-Man ปริศนาเขาคือใคร ก็ทำให้เขาประสบความสำเร็จ เป็นที่รู้จักแพร่หลายในระดับนานาชาติ
ยูได้เป็นหนึ่งในพิธีกรรายการตลกวาไรตี้ที่ได้รับความนิยมอย่างสูงคือรายการ "มูฮันโดจ็อน" (무한도전) ในตอนต้นมีพิธีกรด้วยกันทั้งหมดหกคน และในตอนต่อมาฮาฮาได้ออกจากรายการไปเพื่อไปเกณฑ์ทหาร และจอนจินจากวงชินฮวาก็ได้เข้ามาแทนที่ รายการไม่ได้รับความนิยมในการออกอากาศช่วงแรกๆ แต่ในซีซันสามซึ่งออกอากาศในปี 2549 ได้มีการเปลี่ยนแนวของรายการใหม่ โดยมีแนวคิด "รายการวาไรตี้และเรียลลิตี้" ทำให้รายการได้รับความนิยมอย่างมากและรายการ "Infinite Challenge" ก็ได้กลายเป็นผู้บุกเบิกรูปแบบรายการแนวนี้ให้อีกหลายรายการในภายหลัง "Infinite Challenge" ดูเหมือนว่าจะเป็นรายการที่ยูชอบมากรายการหนึ่งเพราะรายการนี้ทำให้เขาเจอกับภรรยาของเขา นา คย็อง-อึน (나경은) และความนิยมของรายการนี้มีผลอย่างมากกับประชาชนโดยทั่วไป ทำให้ยูได้รับความนิยมเพิ่มขึ้นอย่างมาก ทำให้เขาได้รับรางวัลแดซัง 3 ครั้งจากรายการนี้ (ในปี 2549,2550 และ 2552)
ยูยังเป็นพิธีกรร่วมในรายการ "Come to Play" (놀러와) กับ คิม ว็อน-ฮี และรายการ "Happy Together Season 3" (해피 투게더 3) กับ พัก มย็อง-ซู, พัก มิ-ซุนและชิน บง-ซ็อน โดยยูเป็นพิธีกรรายการทอล์คโชว์เหล่านี้อย่างยาวนาน (ทั้งสองรายการมากกว่าห้าปี) และเรตติ้งของรายการเหล่านี้ก็อยู่ในระดับสูงตลอดมา ถึงแม้ว่ารายการ "Happy Together" จะออกอากาศมาจนถึงทุกวันนี้ และรายการ "Come to Play" จะยุติการออกอากาศในปี 2555 ที่เรตติ้งต่ำลงเนื่องจากการออกอากาศมาอย่างยาวนาน ยูพยายามอย่างยิ่งที่จะสร้างความแตกต่างในการดำเนินรายการ โดยขึ้นอยู่กับว่าแขกรับเชิญเป็นใครและอยู่ในสถานการณ์เช่นไร
ในวันที่ 15 มิถุนายน 2551 ยูพร้อมกับ อี ฮโย-รี, ยุน จง-ซิน, คิม ซู-โร, อี ช็อน-ฮี, แดซ็อง, พัก เย-จินและคิม จง-กุก (ตั้งแต่ตอนที่ 19) ได้เป็นพิธีกรร่วมกันในรายการFamily Outing ครอบครัวตัวเก่ง ซึ่งเป็นส่วนหนึ่งของช่วงอาทิตย์หรรษาทางช่องเอสบีเอส ในช่วงเวลานั้นรายการครอบครัวตัวเก่งเป็นรายการที่ได้รับความนิยมอย่างสูงในเกาหลีใต้ โดยรายการนี้มีเรตติ้งที่สูงมากในช่วงเวลาบ่ายวันอาทิตย์ (โดยเฉพาะอย่างยิ่งในช่วงไตรมาสแรกและไตรมาสสองของปี 2552) อย่างไรก็ตามด้วยปัญหาและเรื่องราวอื้อฉาวที่มีอย่างมากมาย โดยในช่วงปลายปี 2552 ต่อจนถึงต้นปี 2553 มีข่าวลือว่ายูจะไม่ต่อสัญญากับรายการครอบครัวตัวเก่ง โดยในเวลานั้นสัญญาของเขากำลังจะสิ้นสุดลง ทำให้เรตติ้งของรายการไม่สูงเหมือยอย่างช่วงต้นปี 2552 ทำให้รายการครอบตัวเก่ง ฤดูกาล 1 ต้องยุติการออกอากาศ
ในวันที่ 6 กรกฎาคม 2551 ยูได้เข้าพิธีสมรสกับผู้ประกาศช่องเอ็มบีซี นา คย็อง-อึน (나경은) ซึ่งทั้งสองได้เจอกันในรายการ"Infinite Challenge". โดยทั้งสองได้ลูกชายคนแรกซึ่งคลอดเมื่อวันที่ 1 พฤษภาคม 2553 ตั้งแต่วันที่ 11 กรกฎาคม 2553 เขาได้เป็นพิธีกรในรายการวาไรตี้รันนิงแมนร่วมกันพิธีกรจากรายการ"Infinite Challenge" ฮาฮา, และเอนเตอร์เทนเนอร์อย่าง จี ซ็อก-จิน, คิม จง-กุก,แกรี่ จากวงลีซัง, ซง จี-ฮโย, อี กวัง-ซู, ซง จุง-กี (ซึ่งต่อมาซง จุง-กีได้ออกจากรายการในตอนที่ 41 เพื่อให้เวลากับอาชีพการแสดง)
โรงเรียนเบญจมราชาลัย ในพระบรมราชูปถัมภ์
โรงเรียนเบญจมราชาลัย ในพระบรมราชูปถัมภ์เดิมเป็นวังเก่าของพระเจ้าบรมวงศ์เธอ กรมขุนมรุพงศ์สิริพัฒน์ พระราชโอรสในพระบาทสมเด็จพระจอมเกล้าเจ้าอยู่หัว ต้นราชสกุล "วัฒนวงศ์" ได้ทรงอุทิศ ให้รัฐบาลตั้งเป็นโรงเรียนฝึกหัดครูสตรีแห่งแรก เพื่อเป็นพระบรมราชานุสรณ์ในพระบาทสมเด็จพระจุลจอมเกล้าเจ้าอยู่หัว ได้ทำบุญเปิดโรงเรียนฝึกหัดครูหญิงแห่งนี้ เมื่อวันที่ 9 มิถุนายน พ.ศ. 2456 และเปิดสอนในวันที่ 10 มิถุนายน พ.ศ. 2456 มีนักเรียน 24 คน พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานชื่อโรงเรียนว่า "เบญจมราชาลัย" และกรมศึกษาธิการได้เชิญเสด็จสมเด็จพระเจ้าน้องยาเธอ เจ้าฟ้าจักรพงษ์ภูวนาถ กรมหลวงพิษณุโลกประชานาถทรงเปิดนามโรงเรียน เมื่อวันที่ 14 ธันวาคม พ.ศ. 2456
เมื่อกระทรวงธรรมการได้รับสถานที่นี้แล้ว ได้จัดซ่อมแซมแก้ไขให้เข้ารูปเหมาะที่จะเป็นโรงเรียน โดยใช้อาคารซึ่งเป็นพระตำหนัก 2 หลัง และอาคารเรือนไม้ 5 หลัง เป็นอาคารเรียน เริ่มเปิดสอนเป็นโรงเรียนฝึกหัดครูประถม ทั้งประจำและไปกลับ รับนักเรียนในกรุงเทพฯ และมณฑลต่าง ๆ ได้ขยายการสอนถึงวิชาครูมัธยม ต่อมาในภายหลังได้เปิดสอนภาษาอังกฤษ ภาษาฝรั่งเศส ชั้นสูง เทียบเท่าประโยคมัธยมบริบูรณ์ชาย เรียกว่า ประโยคมัธยมวิสามัญ
พ.ศ. 2472 ได้เปิดสอนประโยคมัธยมบริบูรณ์ชาย มีทั้งแผนกภาษา แผนกวิทยาศาสตร์และแผนกกลาง นับเป็นโรงเรียนสตรีแห่งแรกที่สอนวิชาในหลักสูตรมัธยมบริบูรณ์ชาย และมีจำนวนนักเรียนเพิ่มมากขึ้น
ปี พ.ศ. 2475 กระทรวงศึกษาธิการได้รับพระราชทานที่ดินและสิ่งปลูกสร้างที่ตำบลถนนราชบุรี จากสมเด็จพระเจ้าบรมวงศ์เธอเจ้าฟ้ากรมหลวงเพชรบุรีราชสิรินทรพระปิตุจฉาเจ้าให้จัดสร้างเป็นโรงเรียน กระทรวงศึกษาธิการจึงสั่งย้ายครูและชั้นมัธยมบริบูรณ์ชาย (ม.7-8) ทั้งหมดไปอยู่โรงเรียนเพชรบุรี - วิทยาลงกรณ์ นับเป็นการย้ายครั้งใหญ่ที่ทำให้โรงเรียนเบญจมราชาลัย ต้องลดฐานะมาเป็นโรงเรียนสามัญ คงมีแต่นักเรียนเช้าไปเย็นกลับ ตั้งแต่ชั้นประถมปีที่ 1 ถึง มัธยมปีที่ 6 ต่อมาในปีพ.ศ. 2476 โรงเรียนเบจมราชาลัยได้ปรับปรุงการสอนเพิ่มถึงชั้นประโยคบริบูรณ์อีกดังเช่นเดิม
แต่ใน พ.ศ. 2480 กระทรวงศึกษาธิการ ได้สั่งย้ายนักเรียนชั้นสูงไปเรียนรวมที่โรงเรียนสวนสุนันทาวิทยาลัยและยุบเลิกชั้นประถม ตั้งแต่บัดนั้นมาคงเปิดทำการสอนเฉพาะชั้นมัธยมศึกษาปีที่ 1 ถึง มัธยมศึกษาปีที่ 6 ตามคำสั่งของกรมสามัญศึกษา
ในปีพ.ศ. 2496 ได้เปิดชั้นเตรียมอุดมศึกษาทั้งแผนกอักษรศาสตร์และ วิทยาศาสตร์ ในปีพ.ศ. 2499 ได้เริ่มเปิดสอน 2 รอบ คือรอบเช้า และรอบบ่าย ในปีพ.ศ. 2503ได้มีการเปลี่ยนแปลงนโยบายการศึกษาแห่งชาติอีกครั้งหนึ่ง คือ ทำการสอนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 5 และในปี พ.ศ. 2521 ได้เปลี่ยนแปลงตามแผนการศึกษาของชาติ เป็นชั้นมัธยมศึกษาตอนต้น 1-2-3 และชั้นมัธยมศึกษาตอนปลาย 4-5-6
เนื่องจากอาคารเรียนเดิมเป็นเรือนไม้ เมื่อเวลาผ่านไปอาคารเรียนอยู่ในสภาพที่ทรุดโทรม ประกอบกับมีจำนวนนักเรียนเพิ่มขึ้นอย่างรวดเร็ว ทางโรงเรียนจึงได้จัดสร้างอาคารเรียนใหม่แทนเรือนไม้หลังเดิม กล่าวคือ
คัง โฮ-ดง
คัง โฮ-ดง  เป็นอดีตนักมวยปล้ำปัจจุบันเป็นพิธีกรและตลกชาวเกาหลีเกิดเมื่อวันที่ 11 มิถุนายน พ.ศ. 1970 (พ.ศ. 2513) ที่จินจูเกาหลีใต้ปัจจุบันอายุ 48 ปี
เขาเคยเป็นนักมวยปล้ำและนักกีฬาเซรัมหลังจากอำลาวงการกีฬาก็ได้ผันตัวมาเป็นพิธีกรและตลกภายหลังได้เจอกับภรรยาคือ ลี ฮโย จินในรายการเลิฟเลตเตอร์ (Love Letter) สตาร์คิง(Star King)และคบกันมาจนแต่งงานในที่สุดล่าสุดคัง โฮดงได้ประกาศพักงานในวงการชั่วคราวในกรณีหนีภาษี
เลิฟเลตเตอร์
เลิฟเลตเตอร์ เป็นรายการวาไรตี้โชว์และเกมโชว์ที่ออกอากาศทางสถานีโทรทัศน์ SBS เป็นรายการที่นำดารานักร้องของเกาหลีมาออกรายการเพื่อหาคู่โดยเล่นเกมแข่งกัน
ปัจจุบันได้ยุติการออกอากาศทางช่อง True X-Zyte 62 ไปแล้ว
รุ่นหนึ่ง: บันทึกแต่ละครั้งจะถูกแบ่งออกและออกอากาศเป็นสองตอนในสัปดาห์ติดต่อกัน ในระหว่างการแสดงเกมต่างๆที่เล่น ในตอนท้ายของส่วนที่ 1 ผู้เข้าพักของหญิงเลือกสองในการแข่งขันที่จะไปวันที่กับและส่วนที่เหลือจะเข้าสู่ค่ายฝึกอบรม ในตอนท้ายของส่วนที่ 2 จากผู้เข้าพักหญิงเลือก "คนที่สมบูรณ์แบบ" ของเธอและประกาศให้เป็นผู้ชนะที่ได้รับ "ชายที่สมบูรณ์แบบ" ขาและจูบที่แก้มจากแขก
ผู้เข้าแข่งขันที่ผ่านมารวมถึง:
วันที่ออกอากาศดั้งเดิม ฤดูกาล # ตอนที่ # ผู้เข้าแข่งขัน แขก วันที่ / ผู้ชายที่สมบูรณ์
16 ตุลาคม 2004 # 1 # 1
23 ตุลาคม 2004 # 1 # 2 ชายที่สมบูรณ์แบบ: ชินฮเยซอง
ความคิดเห็นที่:
6 พฤศจิกายน 2004 # 1 # 3
ฮันกาอิน วันที่: Jun Jin และ เอริค
พฤศจิกายน 13, 2004 # 1 # 4 ชายที่สมบูรณ์แบบ: จุนจิน
ความคิดเห็นที่: ชินฮเยซอง ไม่ได้อยู่ในทั้งสองตอน
จินมิถุนายน
Shin Jung-hwan
Hoon จุนเมียง
Ha Ji Won วันที่: แอนดี้ และ เอริค
เอริค
มินอูลี
Dongwan คิม
เฮซองชิน
Min Kim Jong
จุงฮันอึน วันที่: คิมดองวาน และ แอนดี้
ความเห็น: Kim Jong Min ร่วมเป็นผู้เข้าแข่งขันอีก
ยาง Jang Shin วันที่: แอนดี้ และ Shin Jung-hwan
ความเห็น: Jun Jin ก็สายการบันทึกจึงไม่ได้อยู่ในจุดเริ่มต้นของการแสดง
Han Ji Hye วันที่: ลีมินวู และ เอริค
ซัมเมอร์สแลม
ซัมเมอร์สแลม (SummerSlam) เป็นศึกมวยปล้ำ ของ ดับเบิลยูดับเบิลยูอี โดยจัดขึ้นในเดือนสิงหาคม ซัมเมอร์สแลมกำเนิดขึ้นเป็นรายการ เพย์-เพอร์-วิว รายการที่ 3 ของ ดับเบิลยูดับเบิลยูอี โดยจักขึ้นครั้งแรกในปี 1988 จึงถูกเรียกให้เป็น 1 ใน Big Four ของ ดับเบิลยูดับเบิลยูอี ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์
ซัมเมอร์สแลม ถูกจัดขึ้นเป็นครั้งแรกเมื่อ 29 สิงหาคม ค.ศ. 1988 ที่ เมดิสัน สแควร์ การ์เดน ใน นิวยอร์ก ซิตี้, นิวยอร์ก